ส่องหุ้นเทิร์นอะราวด์ปี 60
การประกาศผลประกอบการปี 2560 ของบริษัทจดทะเบียนในตลาดหลักทรัพย์ฯ สิ้นสุดไปเป็นที่เรียบร้อยแล้ว พบว่า ทั้งตลาดหลักทรัพย์แห่งประเทศไทยและตลาดหลักทรัพย์ เอ็ม เอ ไอ รายงานกำไรสุทธิรวมทั้งสิ้น 9.9 แสนล้านบาท เพิ่มขึ้น 8.90% จากปีก่อน เป็นผลจากการขยายตัวของเศรษฐกิจไทย (GDP) และราคาน้ำมันโลกที่ปรับตัวสูงขึ้น ส่งผลให้หมวดพลังงานและสาธารณูปโภคที่มีกำไรสุทธิเพิ่มขึ้น ประกอบกับปัจจัยบวกจากการส่งออกสินค้าและการท่องเที่ยวที่ดีขึ้นต่อเนื่อง
9 มี.ค. 2561

เส้นทางนักลงทุน
การประกาศผลประกอบการปี 2560 ของบริษัทจดทะเบียนในตลาดหลักทรัพย์ฯ สิ้นสุดไปเป็นที่เรียบร้อยแล้ว พบว่า ทั้งตลาดหลักทรัพย์แห่งประเทศไทยและตลาดหลักทรัพย์ เอ็ม เอ ไอ รายงานกำไรสุทธิรวมทั้งสิ้น 9.9 แสนล้านบาท เพิ่มขึ้น 8.90% จากปีก่อน เป็นผลจากการขยายตัวของเศรษฐกิจไทย (GDP) และราคาน้ำมันโลกที่ปรับตัวสูงขึ้น ส่งผลให้หมวดพลังงานและสาธารณูปโภคที่มีกำไรสุทธิเพิ่มขึ้น ประกอบกับปัจจัยบวกจากการส่งออกสินค้าและการท่องเที่ยวที่ดีขึ้นต่อเนื่อง
นับว่าเป็นเรื่องดี…เช่นเดียวกับบางบริษัทที่อยู่ในทิศทางขาขึ้นระยะแรก หรือบริษัทที่กำลังฟื้นตัว (เทิร์นอะราวด์) คือ บริษัทที่มีผลประกอบการดีขึ้น “พลิกจากขาดทุนเป็นกำไร” ได้ในช่วงปี 2560 ซึ่งสะท้อนให้เห็นว่าบริษัทเริ่มมีประสิทธิภาพการทำกำไร
“ข่าวหุ้นธุรกิจ” จึงทำการรวบรวมบริษัทจดทะเบียนในตลาดหลักทรัพย์แห่งประเทศไทย (SET) และตลาดหลักทรัพย์ เอ็ม เอ ไอ (mai) ที่ผลประกอบการงบปี 2560 พลิกมามีกำไรสุทธิจากงวดเดียวกันของปีก่อนที่ขาดทุนสุทธิ หรือที่นักลงทุนรู้จักกันว่า “หุ้นเทิร์นอะราวด์” นั่นเอง
ผลสำรวจหุ้นทั้งหมด ตลาด SET และ mai มีหุ้นเทิร์นอะราวด์ ได้แก่ TRUE, GJS, KTIS, JWD, TTA, RCL, ITD, CIMBT, STAR, RS, PACE, TRUBB, THL, MATI, DEMCO, MONO, EE, AKR, PSTC, CMO, BSM, TCJ, CRANE, CPI, AS, JTS, KASET, SPPT, NINE, SANKO, Q-CON, GENCO และ TEAM เป็นต้น
บริษัท ทรู คอร์ปอเรชั่น จำกัด (มหาชน) หรือ TRUE รายงานผลการดำเนินงานงบปี สิ้นสุดวันที่ 31 ธันวาคม 2560 มีกำไรสุทธิขยับขึ้นมาอยู่ที่ 2,322.53 ล้านบาท หรือ 0.0696 บาทต่อหุ้น จากงวดเดียวกันของปีก่อนขาดทุนสุทธิ 2,814.35 ล้านบาท หรือ 0.0962 บาทต่อหุ้น
เนื่องจากรายได้และ EBITDA ที่เพิ่มขึ้นแข็งแกร่งจนเป็นจำนวนสูงสุดในประวัติการณ์ รวมทั้งความต่อเนื่องในการลดต้นทุน เ พิ่มประสิทธิภาพการทำงานทั่วทั้งองค์กร และผลสำเร็จจากการจำหน่ายสินทรัพย์ให้แก่กองทุนรวมโครงสร้างพื้นฐานโทรคมนาคม ดิจิทัล (“DIF”) พร้อมสำหรับการเติบโตจนสามารถสร้างผลกำไรและปันผลให้กับผู้ถือหุ้นได้อย่างยั่งยืน
บริษัท จี เจ สตีล จำกัด (มหาชน) หรือ GJS รายงานผลการดำเนินงานงบปี สิ้นสุดวันที่ 31 ธันวาคม 2560 มีกำไรสุทธิขยับขึ้นมาอยู่ที่ 990.33 ล้านบาท หรือ 0.086 บาทต่อหุ้น จากงวดเดียวกันของปีก่อนขาดทุนสุทธิ 7.14 ล้านบาท หรือ 0.001 บาทต่อหุ้น
เนื่องจากราคาขายของเหล็กแผ่นรีดร้อนที่เพิ่มขึ้น อยู่ที่ 18,079 บาท/ตัน เพิ่มขึ้น 3.9% จากราคาขายเฉลี่ยในไตรมาส 2/2560 ซึ่งอยู่ที่ 17,403 บาท/ตัน เป็นทิศทางเดียวกันกับราคาของเหล็กแผ่นรีดร้อนในต่างประเทศ
บริษัท เกษตรไทย อินเตอร์เนชั่นแนล ชูการ์ คอร์ปอเรชั่น จำกัด (มหาชน) หรือ KTIS รายงานผลการดำเนินงานงบปี สิ้นสุดวันที่ 31 ธันวาคม 2560 มีกำไรสุทธิขยับขึ้นมาอยู่ที่ 645.49 ล้านบาท หรือ 0.17 บาทต่อหุ้น จากงวดเดียวกันของปีก่อนขาดทุนสุทธิ 512.53 ล้านบาท หรือ 0.13 บาทต่อหุ้น
เนื่องจากบริษัทมีรายได้จากการขายและการให้บริการเพิ่มขึ้น จากปริมาณอ้อยที่เข้าหีบรวมของบริษัทในปีการผลิต 2559/2560 มากกว่าปีก่อนหน้า ประกอบกับคุณภาพอ้อยดีขึ้น ส่งผลให้ปริมาณน้ำตาลรวมที่ผลิตได้ในปี 2560 มีมากกว่าปี 2559 ซึ่งเป็นผลพลอยได้การผลิตน้ำตาลสำหรับธุรกิจต่อเนื่องมากกว่าปีก่อนหน้า รวมถึงรายได้จากธุรกิจน้ำตาลที่ปรับตัวเพิ่มขึ้นจากปริมาณการขายน้ำตาลต่างประเทศ และรายได้จากธุรกิจเยื่อกระดาษฟอกขาวจากชานอ้อยเพิ่มขึ้นกว่า 40% จากปีก่อน จากปริมาณการขายเยื่อกระดาษเพิ่มขึ้น
บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD รายงานผลการดำเนินงานงบปี สิ้นสุดวันที่ 31 ธันวาคม 2560 มีกำไรสุทธิขยับขึ้นมาอยู่ที่ 612.13 ล้านบาท หรือ 0.60 บาทต่อหุ้น จากงวดเดียวกันของปีก่อนขาดทุนสุทธิ 8.86 ล้านบาท หรือ 0.01 บาทต่อหุ้น
ซึ่งเป็นผลมาจากรายได้ที่สูงขึ้นและความสามารถในการทำกำไรที่ดีขึ้นของกลุ่มธุรกิจรับฝากและบริหารสินค้า นอกจากนี้มีกำไรจากการขายสินทรัพย์ให้กองทรัสต์ AIMIRT จำนวน 491.24 ล้านบาทเข้ามาหนุน ทำให้รายได้รวมปี 2560 เพิ่มขึ้นเป็น 2.96 พันล้านบาท จากปีก่อนอยู่ที่ 2.25 พันล้านบาท
บริษัท โทรีเซนไทย เอเยนต์ซีส์ จำกัด (มหาชน) หรือ TTA รายงานผลการดำเนินงานงบปี สิ้นสุดวันที่ 31 ธันวาคม 2560 มีกำไรสุทธิขยับขึ้นมาอยู่ที่ 588.36 ล้านบาท หรือ 0.32 บาทต่อหุ้น จากงวดเดียวกันของปีก่อนขาดทุนสุทธิ 418.29 ล้านบาท หรือ 0.23 บาทต่อหุ้น
เนื่องจากมีรายได้เพิ่มในธุรกิจขนส่งทางเรือ กลุ่มธุรกิจบริหารนอกชายฝั่ง กลุ่มธุรกิจเคมีภัณฑ์เพื่อการเกษตรและกลุ่มการลงทุนอื่น
ข้อมูลข้างต้นเป็นเพียงตัวอย่าง รายละเอียดตัวเลขงบปี 2560 พลิกกำไรสุทธิ เทียบกับปีก่อนที่ขาดทุนสุทธิ นอกจากนี้ยังมีหุ้นอื่นอีก
…
